UMS ทรุด! Q1/59 ขาดทุนเพิ่มเหตุราคาถ่านหิน-ปริมาณการขายลดลง
UMS ทรุด! ไตรมาส 1/59 ขาดทุน 17.93 ลบ.เพิ่มขึ้น 68% จากปีก่อนที่ขาดทุน 10.69 ลบ.เนื่องจากราคาถ่านหินและปริมาณการขายที่ปรับตัวลดลง
13 พ.ค. 2559

บริษัท ยูนิค ไมนิ่ง เซอร์วิสเซส  จำกัด (มหาชน) หรือ UMS รายงานผลการดำเนินงานประจำไตรมาส 1/2559 สิ้นสุดวันที่ 31 มี.ค.59 (รวมบริษัทย่อย)ขาดทุนสุทธิ 17.93 ล้านบาท หรือขาดทุนสุทธิ 0.07 บาทต่อหุ้น หรือเพิ่มขึ้น 68% เทียบกับช่วงเดียวกันของปีก่อนที่ขาดทุนสุทธิ 10.69 ล้านบาท หรือขาดทุนสุทธิ 0.07 บาทต่อหุ้น
โดยผลการดำเนินงานที่ขาดทุน เนื่องจากราคาถ่านหินและปริมาณการขายที่ปรับตัวลดลง ทั้งนี้บริษัทได้มีการปรับกลยุทธ์ทางการขายและหาเหมืองเพื่อให้ได้ถ่านหินที่มีคุณภาพในราคาที่เหมาะสมมาจำหน่ายรวมทั้งการปรับลดค่าใช้จ่ายให้เหมาะสมกับงานและลดต้นทุนบริหารที่ไม่จำเป็น อย่างไรก็ตามกำไรขั้นต้นของบริษัทยังคงไม่เพียงพอจึงทำให้บริษัทยังมีผลขาดทุนสุทธิ